钦定古今图书集成/明伦汇编/闺媛典/第019卷 > 贺新郎 前人
## 钦定古今图书集成/明伦汇编/闺媛典/第019卷 > 贺新郎 前人

院宇重重掩。醉沈沈、亭阴转午，绣帘高卷。金鸭香浓喷宝篆，惊起雕梁语燕。正架上、荼蘼开遍。嫩萼梢头
舒素脸，似月娥、初试宫妆浅。风力嫩，异香软。佳人
无意拈鍼线。绕朱阑、六曲徘徊，为他留恋。试把芳心
轻轻数，暗计归期近远。奈数了、依然重怨。把酒问春
春不管，枉教人、只恁空肠断。肠断处，怎消遣。